ร้านนี้เป็นหนึ่งในลิสต์ที่มาภูเก็ตแล้วต้องมาแวะชิมให้ได้ เพราะเป็นร้านบะหมี่เส้นสดที่ทางร้านทำเอง ตอนแรกตั้งใจจะมาทานเย็นตาโฟเพราะเห็นในหลายๆรีวิวแนะนำมาว่าอร่อยห้ามพลาด แต่พอมาถึงพี่เจ้าของร้านแนะนำเป็นหมี่แห้งทานกับน้ำซุปแยก เราก็เลยจัดไปทั้งสองอย่างเลยค่ะ คำแรกทีชิมบะหมี่แห้ง บอกเลยว่าอร่อยมากกกกกก เส้นหนึบเหนียว ไม่เละ กัดเส้นแล้วยังมีกรุบๆนิดๆ ติดใจสุดๆสมแล้วกับที่เป็นของเด็ดประจำร้าน ส่วนเย็นตาโฟก็อร่อยนะคะแต่รสจะปะแล่มๆหน่อยเพราะที่นี่น้ำสีชมพูเค้าไม่ได้ทำมาจากเต้าหู้ยี้ แต่เค้าทำมาจากกระเจี๊ยบแห้งและมะขามเปียก รสชาติเลยออกเปรี้ยวนำหวานนิดๆไม่เผ็ดเท่าไหร่ ใครได้มาแล้วต้องมาชิมเส้นบะหมี่ให้ได้นะคะ เราติดใจมากจนวันกลับยังซื้อติดมือกลับเชียงใหม่กิโลนึงเลยค่ะ